OzLabs/hebrew-wiki-articles huggingface dataset:
נפת צאגרי

נפת צָאגֶרִי (בגאורגית: ცაგერის მუნიციპალიტეტი, מילולית: צָאגֶרִיס מוניציפליטי) היא נפה בדרום-מערב מחוז רצ'ה-לצ'חומי וסוואנתי תחתית שבגאורגיה, בחבל לצ'חומי. הנפה גובלת מצפון בנפת לנטחי, ממערב בנפת אמברולאורי, מדרום בנפת צקאלטובו, מדרום-מערב בנפת חוני וממערב בנפת מרטווילי.

הנפה מאוכלסת ב-10,387 תושבים בצפיפות אוכלוסין של כ-13,7 איש לקמ"ר. העיר צאגרי מהווה את המרכז המנהלתי של הנפה. יישוב עירוני (דאבא) נוסף בנפה הוא העיירה לָגַ'נוּרהֶסִי. כמו כן ישנם 58 כפרים.

רכס חוואמלי, אבן גיר מסיב, משתרע בנפת צאגרי ונפת צקאלטובו ומהווה את קו פרשת המים בין נהר הריוני וצחניסצקאלי.

<gallery>
קובץ:Rioni (G.N., October 2012).jpg|נהר הריוני זורם בנפה
קובץ:Isunderi church (Photo A. Muhranoff, 2011).jpg|כנסיית איסונדרי
קובץ:Isunderi castle (Photo A. Muhranoff, 2011).jpg|מצודת איסונדרי
קובץ:Near Lajanuri Reservoir (G.N. 2009).jpg|נהר חליצ'ורי בקרבת מאגר המים לָגַ'נוּרָה
קובץ:Lajanuri Reservoir (G.N. 2009).jpg|מאגר המים לָגַ'נוּרָה
קובץ:Lajanura Dam (G.N. 2009).jpg|סכר לָגַ'נוּרָה
קובץ:Orbeli (G.N. 2009).jpg|כפר אוֹרבֶּלִי
קובץ:Muri fort at Tsageri (Photo A. Muhranoff, 2011).jpg|מבצר מורי
קובץ:Lechkhumi Khvamli.jpg|מסיב חוומלי מלצ'חומי
</gallery>

==קישורים חיצוניים==

* 

==הערות שוליים==

צאגרי
קטגוריה:רצ'ה-לצ'חומי וסוואנתי תחתית
בריאנה רולינס

בריאנה רולינס-מקניל (באנגלית: Briana Rollins-McNeal; נולדה ב-18 באוגוסט 1991) היא אתלטית אמריקאית. האלופה האולימפית (ריו דה ז'ניירו 2016), אלופת העולם (מוסקבה 2013) ובעלת התוצאה הרביעית בטיבה בכל הזמנים בריצת 100 מטר משוכות (12.26 שניות), 6 מאיות השנייה איטי משיא העולם של בת ארצה קנדרה הריסון (12.20 שניות).

==ביוגרפיה==
רולינס מתאמנת באוניברסיטת קלמנזון שבדרום קרוליינה בהדרכת לורנס ג'ונסון, זכתה 3 פעמים בתואר אליפות NCAA ובגביע באוורמן.

===2012===
באליפות ארצות הברית באתלטיקה שהיוותה את המבחנים האמריקאים לאולימפיאדת לונדון שנערכה ביוג'ין שבאורגון ב-23 ביוני 2012 סיימה רולינס במקום שישי בריצת 100 מטר משוכות בתוצאה של 12.94 שניות. בשלב חצי הגמר היא קבעה את התוצאה השנייה בטיבה בשיא אישי חדש של 12.70 שניות.

===2013===
====אלופה ושיאנית ארצות הברית====
באליפות המכללות שנערכה ביוג'ין שבאורגון ב-8 ביוני 2013 זכתה רולינס במדליית זהב בריצת 100 מטר משוכות בשיא מכללות חדש של 12.39 שניות. שבועיים לאחר מכן, באליפות ארצות הברית באתלטיקה שמהווה את המבחנים האמריקאים לאליפות העולם שנערכה בדה מוין שבאיווה ב-22 ביוני היא זכתה במדליית זהב בריצת 100 מטר משוכות בשיא אמריקאי חדש של 12.26 שניות, שיפור לשיא של גייל דיברס (12.33 שניות). תוצאה זו היא התוצאה המהירה בעולם ב-21 השנים האחרונות והתוצאה השלישית בטיבה בכל הזמנים. כבר בשלב המוקדמות, היא השוותה את השיא האמריקאי של דיברס (12.33 שניות).

====אלופת עולם====
באליפות העולם שנערכה במוסקבה, רוסיה באוגוסט אותה שנה היא זכתה במדליית זהב בריצת 100 מטר משוכות בתוצאה של 12.44 שניות, לפני סאלי פירסון מאוסטרליה (12.50 שניות) וטיפני פורטר מבריטניה (12.55 שניות).

===2016===
באליפות העולם באולם שהתקיימה בפורטלנד, אורגון במרץ 2016 זכתה רולינס במדליית כסף בריצת 60 מטר משוכות בתוצאה של 7.82 שניות, לפני בת ארצה ניה אלי (7.80 שניות) וטיפני פורטר (7.90 שניות).

====אלופה אולימפית====
במבחנים האמריקאים לאולימפיאדת ריו דה ז'ניירו (2016) שנערכו ביוג'ין, אורגון ביולי 2016 ניצחה רולינס את ריצת ה-100 מטר בתוצאה של 12.34 שניות ונכללה בנבחרת ארצות הברית למשחקים האולימפיים. במשחקים האולימפיים עצמם, היא זכתה במדליית זהב בריצת 100 מטר משוכות בתוצאה של 12.48 שניות, לפני בנות ארצה ניה אלי (12.59 שניות) וקריסטי קסטלין (12.61 שניות).

בינואר 2021 הושעתה רולינס על ידי התאחדות האתלטיקה הבינלאומית בחשד לשיבוש בדיקות סמים. היא הורחקה מתחרויות למשך חמש שנים. רולינס ערערה על ההחלטה. ביוני היא השתתפה במבחנים האמריקאים לאולימפיאדת טוקיו שנערכו ביוג'ין אורגון וסיימה במקום שני בריצת 100 מטר משוכות בתוצאה של 12.51 שניות. השתתפותה באולימפיאדה מותנית בתוצאות ערעורה.

==שיאים אישיים==
* ריצת 60 מטר משוכות: 7.78 שניות (2013)
* ריצת 100 מטר משוכות: 12.26 שניות (2013) 
* ריצת 200 מטר: 23.04 שניות (2013)

==קישורים חיצוניים==

* [https://web.archive.org/web/20130426180207/http://www.clemsontigers.com/ViewArticle.dbml?DB_OEM_ID=28500&ATCLID=205530014 בריאנה רולינס] באתר אוניברסיטת קלמסון 
* 

קטגוריה:אצניות אמריקאיות
קטגוריה:רצות משוכות אמריקאיות
קטגוריה:אלופות עולם באתלטיקה
קטגוריה:אלופות אולימפיות: ריצת 100 מטרים משוכות
קטגוריה:אלופות אולימפיות אמריקאיות: אתלטיקה
קטגוריה:זוכי גביע באוורמן
קטגוריה:אתלטיות אמריקאיות באולימפיאדת ריו דה ז'ניירו (2016)
קטגוריה:אמריקאיות שנולדו ב-1991
קטגוריה:אמריקאים שנולדו ב-1991
הגברת הלבנה

400px
הגברת הלבנה (באנגלית The White Lady) הוא ציור סלע הנמצא במרומי ההר ברנדברג בנמיביה. הציור נחשב במשך שנים לתעלומה ארכאולוגית, וכיום מוסכם כי זו היא יצירה בושמנית בת 2,000 שנה לפחות.

בציור, שממדיו כ-5.5 מטר לרוחב ו-1.5 לגובה, מתוארת קבוצת אנשים בעלי גון עור כהה שבתוכם דמות אישה שגוון עורה לבן, בידה האחת קשת ובידה השנייה – גביע. כמו כן מתוארים בציור בעלי-חיים, ובהם ראמים.

על פי ההסבר המקובל, הציור מציג ריקוד טקסי ו"הגברת הלבנה" היא רופאת אליל, שגופהּ אך צבוע בצבע לבן והיא מקושטת בתכשיטים.
האנתרופולוג והפרהיסטוריון אנרי בריי, שקבע כי הציור נעשה בידי אנשים ים-תיכוניים
הציור נחשף לראשונה לציבור האירופי בשנת 1918 על ידי מגלה הארצות הגרמני ריינהרד מאק (Maack) . מאק, שהתרשם מאוד מהציור המפורט, ערך רישומים שלו, יצר מהם סדרת העתקים ופרסמם באירופה.

בשנת 1929 הגיעו רישומיו של מאק לידיו של האנתרופולוג והפרהיסטוריון הצרפתי אנרי בריי בעת ביקורו בקייפטאון. בריי השווה בין הציור לבין ציורי דמויות בארמון קנוסוס שבכרתים והציע שהציור נוצר בידי קבוצה שהגיעה מאזור הים התיכון. בריי היה גם הראשון שכינה את הדמות בשם "הגברת הלבנה". רק ב-1945 ביקר בריי בעצמו באתר ופרסם את התאוריה שלו על מקורותיה הים-תיכוניים של "הגברת הלבנה".

התאוריה של בריי השפיעה על חוקרים שבאו אחריו והציעו תאוריות שונות על מקורות הציור, בהן ההשערה שנוצר בידי פיניקים. גם ההשערה, לפיה מתחם המבנים זימבבואה הגדולה הוקם בידי "לא-אפריקאיים", מושתתת על התאוריה של בריי.

במהלך המחצית השנייה של המאה ה-20 תאוריות אלו נדחו מכל וכל, וההנחה היא כי ציור "הגברת הלבנה" נוצר בידי תושבים בושמנים, כמו ציורים רבים אחרים באזור, כגון אלה שבטוואיפלפונטיין.

קטגוריה:אפריקה: אתרים ארכאולוגיים
קטגוריה:אמנות פרהיסטורית
קטגוריה:נמיביה
מגזין בורדה

צילומי אופנה בסטודיו בורדה
מגזין בורדה (באנגלית: Burda Style) הוא מגזין אופנה המכיל גזרות לתפירה.

הירחון שייך ל מיסודו של , מו"ל מיליארדר, העוסק בשיפור היחסים בין יהודים לגרמנים.

== היסטוריה ==
הירחון יצא לאור לראשונה בשפה הגרמנית בשנת 1950, על ידי האופנאית אן בורדה, ומאז נמכר ב-16 שפות בכ-99 מדינות. המגזין היה הירחון המערבי הראשון שיצא לאור (ב-1987) בברית המועצות.

מלבד גרמנית, יצא הירחון בשפות רבות נוספות. בשנות ה-90 יצא הירחון גם בעברית.

== תכנים ==
המגזין כולל מאמרים על אופנה, עיצוב ותפירה, וכולל גם דפים נפרדים המכילים גזרות ממוספרות, אותן ניתן להעתיק על בדים. את הבדים ניתן לגזור בהתאם להוראות ולתפור מהם פריטי ביגוד כמו שמלות, חולצות ומכנסיים. בנוסף, יש הוראות לרקמה, יצירת חפצי נוי לבית, צעצועי בד ועוד.

==קישורים חיצוניים==

* 
* 
* [https://web.archive.org/web/20130726235355/http://avonlea.co.il/index.php?option=com_content&view=category&id=18&Itemid=109 מדריך שימוש בבורדה] באתר אבונלי

==הערות שוליים==

קטגוריה:מגזיני אופנה
קטגוריה:כתבי עת לתחביבים
קטגוריה:עיתונים בין-לאומיים
קטגוריה:תפירה
קטגוריה:גרמניה: אופנה
קטגוריה:נשים בגרמניה
קטגוריה:גרמניה: כתבי עת
קטגוריה:כתבי עת בגרמנית
חג סירות הדרקון

חג סירות הדרקון, הידוע גם בשם חג דואן-וו (בפין-יין Duānwǔ Jié ובסינית 端午节), הוא חג מסורתי שנחוג בסין העממית, טאיוואן, סינגפור ומלזיה. ב-2008 הוא הוכר כחג ציבורי בסין העממית לראשונה מאז שנות הארבעים. חג סירות הדרקון הוא אחד החגים הראשים בלוח השנה הסיני.

החג נחוג כל שנה ביום החמישי של החודש החמישי על פי לוח השנה הסיני, ולכן אין לו תאריך קבוע בלוח הגרגוריאני. על פי רוב יחול החג בסוף חודש יוני, אולם ב-2013, למשל, חל החג ב-12 ביוני.

הפסטיבל נערך לזכר המשורר הסיני צ'ו יואן (Qu Yuan בפין-יין ובסינית 屈原), שעל פי המסורת התאבד בשנת 278 לפנה"ס, כשקפץ לנהר במחאה על השחיתות שפשתה סביב בתקופתו. תושבי המקום יצאו לחפש את גופתו שנסחפה, והשתמשו בסירות בצורת דרקון על מנת להפחיד את הדגים ולמנוע מהם לאכול את גופת המשורר.

במהלך החג נהוג לבקר באגם דונג-טינג (Dòngtíng Hú בפין-יין ובסינית 洞庭湖) שבדרום מחוז חונאן, שם לפי המסורת נסחפה גופת צ'ו יואן. במהלך החג מתמלא האגם בסירות צבעוניות בצורות דרקונים ובמאות אלפי מבקרים. המאכל המזוהה ביותר עם החג הוא דזונג-דזה, מעין ממתק אורז דביק ממולא בשעועית אדומה ועטוף בעלי במבוק.

== ראו גם ==
* חג אמצע הסתיו

== קישורים חיצוניים ==

* [http://hebrew.cri.cn/1/2010/06/04/2s5895.htm חג דואן-וו], באתר [http://hebrew.cri.cn הרדיו הבינלאומי של סין] בעברית
*אורז ודרקונים: פסטיבל סירות הדרקון מגיע לשוק הנמל

קטגוריה:ערכים שבהם תבנית בריטניקה אינה מתאימה
קטגוריה:חגים ומועדים
קטגוריה:סין: תרבות
קטגוריה:מלזיה: תרבות
קטגוריה:סינגפור: תרבות
יואל גילינסקי

אהבת הפלא, צבע שמן תעשייתי על נייר ומדבקות, 2011
שמאל
אמת, אקריליק על בד, 2011
200 פיקסלים

יואל גילינסקי (נולד ב-1954) הוא אמן ומרצה בכיר בבצלאל.

== ביוגרפיה ==
נולד בירושלים ב-1954. בוגר המחלקה לאומנות בשנת 1978 והמחלקה לתקשורת חזותית של בצלאל בשנת 1983. החל משנת 1998 החל להרצות בבצלאל. בעבר לימד במכללות נוספות ברחבי הארץ.

זכה בשני פרסים: פרס קרן שרת (פיסול) בשנת 1979 ופרס על שם הרמן שטרוק מהמחלקה לתקשורת חזותית בבצלאל בשנת 1982.

==תערוכות==
===תערוכות יחיד===
* 1985 - סמלים אישיים. גלריה תת-רמה, תל אביב, אוצרים: דני ואורי דותן.
* 1991 - נקודת מוצא פיסול. הגלריה לצילום בצלאל ירושלים, אוצר: חיים לוסקי.
* 1992 - חפצי פולחן אישיים. מוזיאון חיפה לאמנות, אוצר: מאיר אהרונסון.
* 1996 - מעשה מרכבה, הסדנא לאמנות ביבנה, אוצרת: מוניקה לביא.
* 2001 - מלאך חבלה. גלריה אישור זמני, תל אביב, אוצר: אדם ברוך.
* 2008 - אוהב מלאכים, מקום לאמנות. הרצליה, אוצרת: דפנה נאור.
* 2010 - ויבוא המלאך אלי. גלריה גרשטיין, תל אביב, אוצר: דוד גרשטיין.
* 2013 - חי, צומח, דומם. גלריית מרכז הקצה, נהריה, אוצרת: לי רמון.

===תערוכות קבוצתיות===

== פרסומים ==
* חגי שגב, הגדה נאיבית ולא כל כך נאיבית מאת יואל גילינסקי, דומוס, 2010

==גלריית תמונות==
{| align=center
|<gallery widths="200px" heights="170px" perrow="2">
קובץ:Yoel gilinsky5.jpg
קובץ:גילינסקי-עץ יהלומים 2009 אקריליק על בד.jpg|עץ יהלומים, אקריליק על בד, 2009
</gallery>
|}

== קישורים חיצוניים ==

*
* 
* בצלאל, [https://web.archive.org/web/20181117233722/https://archive.bezalel.ac.il/skn/c6/בצלאל/Search#load_search=50051 עבודותיו של יואל גילינסקי בבצלאל קטלוג]
* [http://www.allrwell.com/sites/gilinsky עבודותיו של יואל גילינסקי באתר allrwell]
* [http://www.youtube.com/yoelgilinsky סרטים של על יואל גילינסקי ] באתר Youtube
* [http://www.artispo.com/showartist.aspx?ArtistCode=5746 פרופיל האמן ] באתר ARTISPO
* [http://fiftybyseventy.net/?p=1995 יצירותיו של יואל גילינסקי ] בבלוג המחלקה לתקשורת חזותית

==הערות שוליים==

קטגוריה:צורפים ישראלים
קטגוריה:אמנים ישראלים
קטגוריה:בוגרי בצלאל, אקדמיה לאמנות ועיצוב
קטגוריה:סגל בצלאל
קטגוריה:זוכי פרס הרמן שטרוק
קטגוריה:ערכים שנערכו במסגרת GLAM בצלאל
קטגוריה:ציירים ישראלים
קטגוריה:ישראלים שנולדו ב-1954
לורנצו אינסינייה

לורנצו אינסינייה (באיטלקית: Lorenzo Insigne; נולד ב־4 ביוני 1991 בפראטאמג'ורה) הוא כדורגלן איטלקי המשחק בעמדת הקיצוני בטורונטו ובנבחרת איטליה.

==קריירת מועדונים==
אינסינייה התחיל את הקריירה שלו במחלקת הנוער של נאפולי, וב־24 בינואר 2010 ערך את הופעת הבכורה שלו בקבוצה הבוגרת של המועדון לאחר שעלה כמחליף במקומו של חרמן דניס במשחק נגד ליבורנו. לאחר כמה שבועות הושאל לקאבסה.

בעונת הושאל לפוג'ה ובמהרה הפך לשחקן מוביל בקבוצה, כאשר במדיה כבש 19 שערים בעונה זו. בעונה שלאחר מכן מונה מאמן פוגיה דאז זדנק זמאן למאמנה של פסקארה והחליט לקחת עמו את אינסינייה. אינסינייה היה אחד השחקנים המשמעותיים באותה עונה שבסופה העפילה פסקארה לסרייה א', ונבחר גם לשחקן העונה בסרייה ב'.

בתחילת עונת חזר אינסינייה לנאפולי, ובעונה זו כבש חמישה שערי ליגה. בעונת כבש שלושה שערי ליגה, ובגמר הגביע האיטלקי כבש צמד שערים מול פיורנטינה והוביל את קבוצתו לזכייה בגביע.

ביולי 2022 עבר לטורונטו.

==קריירה בין־לאומית==
ב־6 באוקטובר 2011 ערך את הופעת הבכורה שלו במדי , בה גם כבש בניצחון 2–7 על ליכטנשטיין. אינסינייה נכלל בסגל הנבחרת הצעירה למשחקי אליפות אירופה לנבחרות צעירות שנערכה בישראל ביוני 2013, וכבש שער אחד במשחק הראשון נגד אנגליה.

ב־11 בספטמבר 2012 ערך הופעת הבכורה שלו במדי הנבחרת הבוגרת, במשחק ידידות מול נבחרת מלטה. את שער הבכורה שלו בנבחרת הבקיע ב־14 באוגוסט 2013, במשחק ידידות מול נבחרת ארגנטינה. אינסנייה נכלל בסגל הנבחרת למונדיאל 2014.

ביולי 2021 זכה עם נבחרת איטליה ביורו 2020. במהלך הטורניר כבש אינסינייה שני שערים.

== תארים ==
;פסקארה
* אליפות הסרייה ב': 2011/2012

;נאפולי
* קופה איטליה: 2013/2014, 2019/2020
* הסופר קאפ האיטלקי: 2014

;נבחרת איטליה
* אליפות אירופה: 2020

;אישיים
* שחקן החודש בסרייה א': מרץ 2021

;עיטורים
* אביר במסדר ההצטיינות של הרפובליקה של איטליה: 2021

==קישורים חיצוניים==

* 

קטגוריה:חלוצי כדורגל איטלקים
קטגוריה:כדורגלני נאפולי
קטגוריה:כדורגלני פוג'ה
קטגוריה:כדורגלני פסקארה
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:כדורגלני יורו 2020
קטגוריה:כדורגלני טורונטו
קטגוריה:איטלקים שנולדו ב-1991
טופולוגיה דיפרנציאלית

טופולוגיה דיפרנציאלית הוא תחום במתמטיקה העוסק ביריעות חלקות. תחום זה נושק לגאומטריה דיפרנציאלית, אולם בשונה ממנה הוא מתמקד במבנה הגלובלי של היריעות ולא במבנה הלוקלי שלהן. לכן, בעוד שמנקודת מבטה של הגאומטריה הדיפרנציאלית אין עניין ביריעות חלקות ללא מבנה נוסף (מבחינה לוקלית כל היריעות האלה איזומורפיות ל-<math>\R^n</math>, עבור <math>n</math> כלשהו), בטופולוגיה דיפרנציאלית זה עיקר העניין, ומבנים נוספים הם בדרך כלל רק אמצעי.

הרבה מהתוצאות של טופולוגיה דיפרנציאלית מספקות כלים אנליטיים לחקר של אינווריאנטים מטופולוגיה אלגברית.

החלוקה לתחומים של טופולוגיה דיפרנציאלית מקבילה לזאת של גאומטריה דיפרנציאלית.

==דוגמאות אופייניות למשפטים ומושגים מטופולוגיה דיפרנציאלית==

* קומפלקס דה-רהם – קומפלקס שרשרת המבוסס על תבניות דיפרנציאליות המחשב את הקו-ההומולוגיות (עם מקדמים ב <math>\R</math> או <math>\Complex</math>) של היריעה.
* תורת מורס – תורה המאפשרת לחשב את ההומולוגיות של היריעה בהתבסס על פונקציית מורס.
* משפט גאוס בונה – נוסחה המקשרת בין עקמומיותו של משטח לאופיין אוילר שלו
* עקרון הטרנסוורסליות – עיקרון, המבוסס על הלמה של סארד, הדן בהתנהגותן של יריעות חלקות במצב כללי. עיקרון זה המאפשר להגדיר מושגים מטופולוגיה אלגברית (כמו מעלה של העתקה ואינדקס חיתוך) באמצעים של טופולוגיה דיפרנציאלית.

==ראו גם==

* גאומטריה דיפרנציאלית
* יריעה חלקה

==לקריאה נוספת==

<div class="mw-content-ltr">
* V. Guillemin, A. Pollack, Diﬀerential Topology, Englewood Cliffs, N.J. : Prentice-Hall, 1974
* Michael Spivak, Calculus on Manifolds HarperCollins, 1965
* Ethan Bloch, A First Course in Geometric Topology and Differential Geometry, 1996
* Morris Hirsch, Differential Topology, Springer-Verlag, 1997

</div>

== קישורים חיצוניים ==

* 
* 



קטגוריה:ערכים שבהם תבנית בריטניקה אינה מתאימה
קטגוריה:גאומטריה 
קטגוריה:טופולוגיה
מקהלת האמנים של לוס אנג'לס

מקהלת האמנים של לוס אנג'לס (באנגלית: Los Angeles Master Chorale) היא מקהלה מקצועית מלוס אנג'לס, קליפורניה. היא נוסדה ב-1964 בידי רוג'ר וגנר כאחת משלושת מוסדות התרבות המקוריים שפעלו במרכז המוזיקה של לוס אנג'לס. גרנט גרשון משמש כמנהל מוזיקלי של המקהלה מאז 2001, ולפניו היה בתפקיד פול סלמונוביץ', שמשמש כיום מנהל מוזיקלי אמריטוס.

במהלך עונת ההופעות שלה מקיימת מקהלת האמנים כעשר הופעות בשנה. בסה"כ קיימה המקהלה מעל 450 קונצרטים, ממוזיקת מקהלות קלאסית ועד ללחנים מודרניים. כמו כן, שרה המקהלה 24 יצירות מקוריות שלה ו-40 יצירות שהושרו לראשונה בביצועה. המקהלה מרבה בשיתופי פעולה עם התזמורת הפילהרמונית של לוס אנג'לס ועם תזמורת הוליווד בוול (Hollywood Bowl Orchestra), שתיהן פועלות במרכז המוזיקה, ואף שיתפה פעולה עם מנצחים מובילים כמו אסה-פקה סאלונן, זובין מהטה, אנדרה פרווין, פייר בולז, מייקל טילסון תומאס ורוג'ר נורינגטון. בשנותיה הראשונות שימשה מקהלת הבית של האופרה של לוס אנג'לס, עד שביססה את עצמה והקימה מקהלה עצמאית. המקהלה אף מקיימת קונצרטים לקהילה ברחבי דרום קליפורניה.

מעונה המקורי של המקהלה היה הדורותי צ'נדלר פביליון, אך מאז 2003 האולם המרכזי של המקהלה הוא אולם הקונצרטים על שם וולט דיסני. מורטן לאורידסן היה מלחין הבית (composer-in-residence) של המקהלה בין 1994 לשנת 2001.

==קישורים חיצוניים==
* 

קטגוריה:מקהלות
קטגוריה:לוס אנג'לס: תרבות
ראג' צ'טי

ראג' צ'טי (בהינדית: राज चेट्टी, באנגלית: Raj Chetty; נולד ב-4 באוגוסט 1979) הוא כלכלן הודי-אמריקאי הבולט במחקריו האמפיריים בתחום השפעות מדיניות כלכלית ציבורית. מכהן כפרופסור באוניברסיטת הרווארד.

==ביוגרפיה==
צ'טי נולד בניו דלהי שבהודו ולמד בבית ספר יסודי קתולי בעיר. בגיל 9 היגר עם הוריו ושתי אחיותיו הבוגרות לארצות הברית. הוא למד בבית ספר יסודי במרילנד ובתיכון במילווקי. ב-2000 סיים בהצטיינות יתרה תואר ראשון בכלכלה באוניברסיטת הרווארד. במהלך לימודיו שימש כעוזר המחקר של פרופסור מרטין פלדסטיין. הוא הציג בפני פלדסטיין תאוריה כלכלית מקורית, לפיה בהתקיים תנאים מסוימים, סביבת ריבית גבוהה תעודד השקעות במקום להפחיתן. פלדסטיין הנפעם הנחה את צ'טי להמשיך ולעבוד על רעיונותיו במקום לשמש כעוזרו. ב-2003 סיים את הדוקטורט שלו בהרווארד. עבודת המחקר שלו, תחת הכותרת Consumption Commitments and Risk Preferences, עסקה בשיעור דמי האבטלה וההטבות שעל המדינה להעניק לעובד שפוטר ממשרתו.

באותה שנה החל ללמד באוניברסיטת קליפורניה בברקלי. ב-2007 מונה לפרופסור חבר בברקלי ולעמית במכון הובר, וב-2008 מונה לפרופסור מן המניין. באפריל 2009 החל לכהן כפרופסור מן המניין במחלקה לכלכלה של אוניברסיטת הרווארד, ובכך היה לאחד מחברי הסגל הבכיר הצעירים ביותר בתולדות המחלקה. ב-2015 עבר לאוניברסיטת סטנפורד, ב-2018 עבר לאוניברסיטת הרווארד.

בשנת 2012 זכה במלגת מקארתור, ובשנת 2013 זכה במדליית ג'ון בייטס קלארק, המוענקת לכלכלן המשפיע ביותר מתחת לגיל 40. ב-2015 זכה בפרס פאדמה שרי מממשלת הודו. ב-2018 נבחר לחבר באקדמיה הלאומית למדעים, ב-2020 זכה בפרס אינפוסיס למדעי החברה.

==משפחתו וחיים אישיים==
אביו של צ'טי הוא כלכלן המכהן כפרופסור באוניברסיטת בוסטון, ואמו רופאה העובדת כחוקרת באוניברסיטת טאפטס. רעייתו היא חוקרת בתחום תאי גזע.

==קישורים חיצוניים==
* 

* [http://www.aeaweb.org/honors_awards/bios/Raj_Chetty.php ביוגרפיה] באתר האגודה האמריקאית לכלכלה
* [http://timesofindia.indiatimes.com/home/opinion/interviews/Raj-Chetty-Ive-learnt-to-question-why-things-are-the-way-they-are/articleshow/19666754.cms Raj Chetty: I've learnt to question why things are the way they are], ריאיון עם צ'טי באתר timesofindia, אפריל 2013
* [http://www.washingtonpost.com/blogs/wonkblog/wp/2013/04/12/raj-chetty-was-just-named-the-best-american-economist-under-40-heres-why/ Raj Chetty was just named the best American economist under 40. Here’s why], סקירה על מחקריו הבולטים, באתר וושינגטון טיימס.
* [http://www.macfound.org/fellows/861/ ראג' צ'טי] באתר מלגת מקארתור
* [https://web.archive.org/web/20141024082355/http://www.american.com/archive/2007/september-october-magazine-contents/the-experimenter The Experimenter]
* 
* 

קטגוריה:כלכלנים אמריקאים
קטגוריה:סגל אוניברסיטת קליפורניה בברקלי
קטגוריה:סגל אוניברסיטת הרווארד
קטגוריה:עמיתי מקארתור
קטגוריה:זוכי מדליית ג'ון בייטס קלארק
קטגוריה:סגל אוניברסיטת סטנפורד
קטגוריה:מקבלי עיטור פאדמה שרי
קטגוריה:אמריקאים שנולדו ב-1979
קטגוריה:חברי האקדמיה הלאומית למדעים של ארצות הברית
בריח פתיל

רובה מוסקט גרמני מן המאה ה-16 בעל מצת פתיל
בריח פתיל (באנגלית: Matchlock) הוא המנגנון המכני הראשון להצתת מטען אבק השרפה (התחמיש) של רובים ואקדחים נטעני־לוע, שהומצא באירופה בתחילת המאה ה-15. עד אז אחזו ביד אחת ברובה וביד השנייה קרבו פתיל הצתה בוער אל אגן ההצתה שלו. המנגנון הותיר את שתי הידיים חופשיות לאחוז בכלי הירי, והיורה יכול היה לרכז את מבטו במטרה. מצת הפתיל היה בנוי מזרוע מעוקלת על ציר שנקראה "סרפנטינה". הזרוע אחזה בקצהַ הקדמי פתיל הצתה בעל בעירה איטית. "לחיצה על ההדק" סובבה את הסרפנטינה וקרבה את הקצה הבוער של הפתיל אל אגן ההצתה; אבק השריפה באגן התלקח, והאש התפשטה דרך קדח פנימי אל מטען אבק השריפה הראשי בתוך הקנה והציתה אותו.

העדות מוקדמת ביותר לשימוש ברובה עם הדק, מוצגת במוזיאון הלאומי בווינה. בתמונה משנת 1411 נראה חייל יורה ברובה, באמצעות לחיצה על ציר בצורת האות Z, אשר שימש כהדק.<ref></ref>

מנגנון בריח-פתיל שימש ברובי הארקבוז ורובי המוסקט. הוא נותר בשימוש עד המצאת מצת החלמיש במאה ה-17. בריח פתיל נותר בשימוש לצד בריח החלמיש, אך נעלם בהדרגה עד המחצית הראשונה של המאה ה-18.

==קישורים חיצוניים==

* 

==הערות שוליים==

קטגוריה:נשק קל
קטגוריה:פתילים
אוסטרובוטניה המרכזית

אוסטרובוטניה המרכזית (בפינית: Keski-Pohjanmaa, בשוודית: Mellersta Österbotten) הוא אזור במערב פינלנד, בירתו העיר קוקולה. האזור שהוקם בשנת 2010, היה בעברו חלק מהמחוז ההיסטורי אוסטרובוטניה.

האזור גובל בצפונו באוסטרובוטניה הצפונית, במזרחו בפינלנד המרכזית, בדרומו באוסטרובוטניה ואוסטרובוטניה הדרומית, ובמערבו במפרץ הבוטני.

== ערים באזור ==
באזור 8 רשויות מקומיות ל-2 מהן מעמד של עיר (מודגשות), נתוני האוכלוסייה נכונים ליולי 2011:

* באטלי (3,448)
* האלסואה (1,290)
* טוהולמפי (3,462)
* לסטייארוי (857)
* פרהו (2,932)
* קאוסטינן (4,316)
* קאנוס (5,725)
* קוקולה (46,439)

== קישורים חיצוניים ==

* 

קטגוריה:פינלנד: אזורים
אוסטרובוטניה

אוסטרובוטניה (בפינית: Pohjanmaa, בשוודית: Österbotten) הוא אזור במערב פינלנד, בירתו העיר ואסה. האזור שהוקם בשנת 2010, היה בעברו חלק מהמחוז ההיסטורי אוסטרובוטניה.

האזור גובל בצפונו באוסטרובוטניה המרכזית, במזרחו באוסטרובוטניה הדרומית, בדרומו בסטאקונה, ובמערבו במפרץ הבוטני.

== ערים באזור ==
באזור 16 רשויות מקומיות לשישה מהן מעמד של עיר (מודגשות), נתוני האוכלוסייה נכונים ל-2008:

{|
|- valign="top"
|
# איסוקירה (4,991)
# יאקובסטאד (19,667)
# קאסקינן (1,478)
# קורשולם (18,112)
# קורסנס (2,219)
# קריסטינסטאד (7,262)
# קרונובה (6,716)
# לאיהיה (7,692)
# לארסמו (4,651)
# מלאקס (5,549)
# נארפס (9,505)
# ניקרלב (7,429)
# פדרסורה (10,757)
# ואסה (58,597)
# ואהאקורה (4,732)
# וורו (6,628)
|
מרכז
|}

== קישורים חיצוניים ==

* 
 
* 

קטגוריה:פינלנד: אזורים
כדורגל נגד האויב

כדורגל נגד האויב (באנגלית: Football Against The Enemy) הוא ספר שנכתב על ידי הסופר הבריטי סיימון קופר שיצא לאור בשנת 1994 ועוסק במסעו מסביב לעולם בניסיון לפענח את הקשר המיוחד בין משחק הכדורגל לתהליכים פוליטיים, מדיניים, כלכליים וחברתיים ברחבי העולם.

הספר הוא ספר תיעודי שעלילתו מתפרסת על פני שנתיים תמימות. במהלך המסע פוגש קופר דמויות מרחבי העולם שקשורות בדרך כזו או אחרת לפן אחר של כדורגל.

השאלה המרכזית שניצבת במרכז המסע היא כיצד היסטוריה ואופי לאומי של מדינה מסוימת או חברה מסוימת משפיע על האופן בו משחקים בה כדורגל. שאלה נוספת שחוזרת ועולה במהלך הסיפור היא כיצד הכדורגל משפיעה על כל חברה ומדינה.

==קישורים חיצוניים==
*[http://www.xargol.co.il/index.php?cat=2&name=all&book=1027&nav=1 עמוד הספר] באתר הוצאת חרגול

קטגוריה:ספרי 1994
קטגוריה:ספרי כדורגל
קטגוריה:ספרי הוצאת חרגול
היתלום

היתלום
היתלום (בקווניה: היסילומה) היא ארץ בצפון מערב הארץ התיכונה, בעולם הפנטזיה המתואר בלגנדריום של ג'ון רונלד רעואל טולקין.

== גאוגרפיה == 
ארץ היתלום שוכנת מצפון לארצות בלריאנד. היא אינה חלק מבלריאנד עצמה, אבל נכללת יחד עם ארצות בלריאנד ככל הארצות שממערב לארד לוין - ההרים הכחולים.

היתלום היא ארץ גדולה. היא שוכנת בצפון ועל כן היא קרירה. שמה בא לה בגלל האובך והעננים הרבים המכסים אותה בדרך כלל. היתלום מתוארת כארץ נאה, ברובה מישורית עם התגבעויות קלילות, עד להרים התוחמים אותה מכל עבר. 
היתלום כוללת שני מחוזות גדולים המסונפים אליה: מיתרים ודור לומין. 

את גבולותיה של היתלום במזרח ובדרום, מתווים הרי ארד ותרין. פשר שמם הוא "הרי הצל", כי ממזרח ומצפון להם שוכנת ארצו של מורגות' שר האופל. במערב תוחמים את היתלום הרי ארד לומין. פשר שמם הוא "הרי ההדים" כי הם מתרוממים במזרחו של עמק למות והם חלק מהגורם להדים המתעוררים בו. 

=== מיתרים ===
ארץ מיתרים היא שלוחה דרומית-מזרחית של היתלום. ארץ מיתרים היא כעמק בין הרי ארד ותרין ממזרח ומדרום, ובין הרי מיתרים ממערב. בצפונה שוכן אגם מיתרים ובזכותו הארץ מלאה בעופות ממינים שונים, בעיקר עופות מים. רוב אוכלוסיית הנולדור בהיתלום שוכנת לחופי אגם מיתרים, שם גם היה משכנו של פינגולפין, מלך עליון על כל הנולדור. 

=== דור לומין ===
ארץ דור לומין היא שלוחה דרומית של היתלום. ארץ דור לומין היא כעמק בין הרי מיתרים במזרח, ארד ותרין בדרום וארד לומין במערב. דור לומין הייתה מקום מושבו וממלכתו של פינגון בן פינגולפין, שם גם התגוררו אנשי בית הדור, הגדול מבין שלושת בתי האדין. 

== תולדות ==
בזמן העידן הראשון יצאו האלדר במסע הגדול מערבה מקווינן לארץ אמן. לא כולם חצו את הים מערבה והחלק שנשאר לחיות בארצות בלריאנד נקראו הסינדר. בהיתלום ישבו מעטים מבני הסינדר, עד שגלו הנולדור ושבו לארץ התיכונה. אז התיישבו נולדור רבים במחוזות שמצפון לבלריאנד. פינגולפין ובניו נטלו להם לנחלה את הארצות שבין ארד ותרין לבלגיר הים הגדול. 
עם בוא האדם לבלריאנד, עברו אנשי מרך לחיות בדור לומין, שם קיבלו להם נחלות וארצות באוטונומיה משלהם, תחת שלטון בית פינגולפין.

לאחר קרב נירנית ארנוידיאד, השתנתה לבלי הכר האוכלוסייה בדור לומין. רוב העלפים ובני האדם שהתגוררו שם נספו במלחמה. אלה שלא נספו, הצטרפו לממלכות וקהילות אחרות ואיש מהם לא שב לביתו. את הנשים והילדים שנשארו בלא מגן, שיעבדו בני המזרח - אנשי מורגות' שפלשו לארץ ההיא לאחר ניצחונו בקרב.
אנשי בית הדור ששרדו לאחר הנירנית, חוללו מעשים גדולים והניעו את רוב ההתרחשויות הגדולות בבלריאנד עד תומו של העידן הראשון.

את העידן הראשון סיימה מלחמת החרון בה הביסו צבאות הולאר את מורגות' ומשרתיו. תהפוכות המלחמה העזות ריסקו את ארצות בלריאנד והמחוזות הנלווים אליה והים הציף את כולן. כך שבעידן השני ארץ היתלום הייתה קיימת אך בזיכרון.

== ראו גם ==
* ילדי הורין
* גלדור הגבוה
* הורין תליון
* טורין טורמבר
* מורוון אלדוון
* ניינור ניניאל

קטגוריה:שר הטבעות: מקומות
קטגוריה:ממלכות הארץ התיכונה
עדלי סטוק

עדלי סטוק (נולד ב-1960) הוא מעצב גרפי ישראלי ומנכ"ל משותף ומנהל קריאטיבי בחברת מיתוג מובילה.
== ביוגרפיה ==
נולד בארצות הברית ב-1960, בוגר המחלקה לתקשורת חזותית, בצלאל לשנת 1985. המשיך ללימודי תואר שני באוניברסיטת אאיצ'י לאמנות ומוזיקה, יפן. משנת 2007 הוא מרצה בכיר במחלקה לתקשורת חזותית באקדמיה לאמנות ועיצוב בצלאל.

בין השנים 1996-1990 היה המעצב ומנהל הקריאטיב במשרדיה הראשיים של חברת שיסיידו בטוקיו, יפן. לאחר מכן, בין השנים 2003-1996, פעל בחברה שהקים, "עדלי דיזיין", ושימש חבר הנהלה בקבוצת מקאן אריקסון. במקביל, בין השנים 2003-2001, היה המנכ"ל של חברת FutureBrand Israel - נציגות חברת המיתוג הבינלאומית בארץ.

בין השנים 2019-2003 היה מנכ"ל משותף ומנהל קריאטיבי בחברת המיתוג "Adlai & Partners".

בין מהלכי המיתוג והעיצוב להם היה שותף בשני העשורים הראשונים של המאה ה-21: מהלך מיתוג כולל לבנק הממוזג "מזרחי טפחות", עיצוב אריזות לחברת "טבע", מיתוג ועיצוב הזהות התאגידית של חברת "בזק", מיתוג מחדש של חברת הביטוח "הפניקס", מיתוג חברת פז ומותג Yellow, בניית מותג "יקב טפרברג" ועיצוב זהות תת-המותג "יקבי אפרת", עיצוב אריזות לסדרות המוצרים השונים של גלידת "שטראוס", מהלך מיתוג כולל ועיצוב אריזות המוצרים למחלבת "טרה", כולל אריזות המותג "Muller" בישראל.

== השכלה ==
* 1985 - בוגר תואר B.A. - המחלקה לתקשורת חזותית, בצלאל
* 1990 - בוגר תואר M.A. - אוניברסיטת אייצ'י לאמנות ומוזיקה, יפן

== הוראה ==
* 1997 - אקדמיה לאמנות ועיצוב בצלאל, המחלקה לתקשורת חזותית 
* 2000-1998 - מכללת עמק יזרעאל, בי"ס גורן לתקשורת חזותית

== פרסים ==
* 1995 - מקום רביעי- המעצב המבטיח של השנה מטעם איגוד הגרפיקאים היפני JAGDA
* 1995 - מדליית ארד- עבור פרומושון ווידאו- NEW YORK FESTIVALS
* 1996 - מדליית זהב FCC- ENGLISH ADVERTISING IN JAPAN 
* 1997 - מדליית כסף "כוכב ישראל" עבור אריזת מטרנה פרימיום- מוצרי מעברות
* 2001 - פרס ראשון לעיצוב אריזת "אקמול צינון" בתחרות "כוכב ישראל"
* 2003 - מדליית זהב עבור אריזת Esc בתחרות Golden Drumstick
* 2004 - שמונה פרסים בתחרות חתך הזהב
* 2010 - מקום ראשון עבור תווית יקב טפרברג רזרב בתחרות Windigo 2010

==תערוכות קבוצתיות==

* 2006 - The 8th International Poster Triennial in Toyama, Japan 
* 2007 - עוצב בישראל
* 2008 - עוצב בישראל 
* 2011 - עוצב בישראל 4

==גלריה==
 <gallery>
Adlai9.jpg
Sharon 1983.jpg
Queen keter cmyk.jpg
Husain keter cmyk.jpg|כרזה שנקראה "לכל כתר יש מלך" שהוצגו בתערוכה בשנת 1998 בגלריית המומחה בנווה צדק, בהשראת כיסאות של חברת כתר פלסט.
Oedipus poster.jpg
Drisat shalom poster.jpg
Map small.jpg
ADLAI Independence.jpg
Japan-Israel.jpg
</gallery>

== קישורים חיצוניים ==

* 
* בצלאל, [https://web.archive.org/web/20181117233722/https://archive.bezalel.ac.il/skn/c6/%D7%91%D7%A6%D7%9C%D7%90%D7%9C/Search#load_search=50062 עבודותיו של עדלי סטוק בבצלאל קטלוג], בצלאל קטלוג
* [https://web.archive.org/web/20131012113330/http://www.zmandigitali.co.il/Magazine/Article.aspx?Big_Article_id=66 כתבתה של הדס בכר "עיצוב שפה קשה" מתוך "זמן דיגיטלי" מספר 21]

==הערות שוליים==

קטגוריה:ישראלים ילידי ארצות הברית
קטגוריה:גרפיקאים ישראלים
קטגוריה:אמנים ישראלים
קטגוריה:בוגרי בצלאל, אקדמיה לאמנות ועיצוב 
קטגוריה:ערכים שנערכו במסגרת GLAM בצלאל
קטגוריה:ישראלים שנולדו ב-1960
פרויקט הגנום האישי

פרויקט הגנום האישי (באנגלית: Personal Genome Project, בראשי תיבות: PGP) הוא מחקר עוקבה ארוך-טווח, אשר שם לו למטרה לרצף ולפרסם את רצף הגנום השלם של 100,000 מתנדבים לצד הרשומה הרפואית המלאה שלהם. חזון הפרויקט, שהחל בשנת 2005, הוא לאפשר התקדמות במחקר הגנומיקה האישית ופיתוח הרפואה המותאמת אישית<ref></ref><ref></ref>.

הפרויקט החל ביוזמתו של ג'ורג' מ. צ'רץ' מאוניברסיטת הרווארד.

לפי שעה מתקבלים לפרויקט מתנדבים שהם אזרחי ארצות הברית בלבד ובעלי אפשרות לשלוח דגימות רקמה או DNA ברחבי ארצות הברית.

הפרויקט יפרסם את הגנוטיפ - רצף הגנום המלא - של כל אחד מהמתנדבים, לצד מידע רב אודות פנוטיפ כגון: מידע רפואי, מדידות שונות (מידות גוף, למשל), 
הדמיות MRI ועוד. המידע שייאסף יהיה נגיש לכל באמצעות רשת האינטרנט, ויוגדר כנחלת הכלל. מידע שכזה יוכל לאפשר לחוקרים לבחון היפותזות שונות על הקשר בין פנוטיפ מסוים לגנוטיפ ולתנאים הסביבתיים.

חלק מרכזי בפרויקט יהיה בחינת הסיכונים השונים אליהם נחשפים המתנדבים בעת השתתפות במיזם מסוג זה, כגון הפליה על ידי חברות ביטוח או מעסיקים במקרים בהם הרצף הגנטי של המתנדב מצביע על סיכוי מוגבר לחלות במחלה מסוימת.

ועדת האתיקה של בית הספר לרפואה של הרווארד ביקשה כי סבב המתנדבים הראשון למיזם יכלול את ג'ורג' צ'רץ' עצמו וכן יכלול בעלי עניין נוספים לעניין הגנומיקה האישית מתחומי המדע, הרפואה והחברה, וזאת משום שהם בעלי מעמד והשכלה מספקים על מנת לתת את הסכמתם מדעת להשתתפות בפרויקט. כעת, ומשהסבב הראשון, שמנה עשרה מתנדבים, תם, מקווים שמספר רב של מתנדבים מכל גוני האוכלוסייה ייקחו חלק בפרויקט.

בטווח הארוך הציבו יוזמי הפרויקט כיעד את הפיכת רצף הגנום האישי זמין לכל אחד ואחד באוכלוסייה. זהו יעד שהופך אפשרי יותר ויותר, בפרט לאור כניסתן לשימוש של שיטות ריצוף DNA מהדור החדש (next-generation sequencing), ולאור ההוזלה המתמשכת במחירי הריצוף. התקווה היא שידיעת הגנוטיפ של כל אדם תאפשר התאמת טיפולים במסגרת רפואה מותאמת אישית.

על המעוניינים להתנדב לפרויקט לעבור סדרה קצרה של מבחנים מקוונים על-מנת לאשר כי הם כשירים לספק הסכמה מדעת. נכון לנובמבר 2017 מעל 10,000 מתנדבים נרתמו למיזם, והמידע אודותיהם זמין באתר האינטרנט של הפרויקט.

== ראו גם ==
* ריצוף DNA
* גנומיקה
* גנום

== קישורים חיצוניים ==
* 

== הערות שוליים ==

קטגוריה:פרויקטים גנומים
סימפוניה מס' 36 של מוצרט

העיר [[לינץ]]
הסימפוניה מס' 36 בדו מז'ור קכל 425 מאת וולפגנג אמדאוס מוצרט, נכתבה על ידו בשנת 1783, בעצירת ביניים בעיר לינץ, ועל שמה היא מכונה סימפוניית לינץ. הסימפוניה נכתבה בתוך ארבעה ימים, כדי לעמוד בציפייתו של רוזן העיר, שהודיע על קיום קונצרט עם היוודע לו בואו של מוצרט. הסימפוניה הושמעה לראשונה בלינץ ב-4 בנובמבר 1783, ובווינה היא הושמעה לראשונה ב-1 באפריל 1784. כתב היד המקורי של היצירה לא שרד.

==מבנה==
הסימפוניה כתובה לשני אבובים, שני בסונים, שתי קרנות, שתי חצוצרות, ,תופי דוד וכלי קשת.
ליצירה ארבעה פרקים:
# אדאג'יו במשקל 3/4 שנמשך אל אלגרו ספיריטוזו במשקל 4/4
# פוקו אדאג'יו במשקל 3/4
# מנואט במשקל 3/4
# פינאלה - פרסטו במשקל 2/4
כל הפרקים ביצירה, למעט המנואט, כתובים בצורת סונאטה.

36
המנלינה

המנלינה (בפינית: Hämeenlinna, בשוודית: Tavastehus) היא בירת אזור קאנטה-המה שבדרום פינלנד.

בשנת 2013 התגוררו בעיר 67,577 תושבים, נתון הממקם את המנלינה במקום ה-14 ברשימת הערים הגדולות במדינה.

העיר שוכנת לחופו הדרומי של אגם ואניאווסי, וממוקמת כ-98 קילומטרים צפונית להלסינקי, 73 ק"מ דרומית לטמפרה, ו-72 ק"מ מערבית ללאהטי.

== ערים תאומות ==
להמנלינה אחת עשרה ערים תאומות:

== קישורים חיצוניים ==

* 
* 

== הערות שוליים ==

קטגוריה:פינלנד: ערים
קטגוריה:יישובים שהוקמו ב-1639
ייבסקילה

ייבסקילה (בפינית: Jyväskylä; בעברית נקראת לעיתים גם יובסקילה וגם יובסקולה) היא בירת אזור פינלנד המרכזית שבמרכז פינלנד, והעיר הגדולה בו. העיר ממוקמת כ-147 קילומטרים צפונית מזרחית לטמפרה, וכ-270 ק"מ צפונית להלסינקי.

== גאוגרפיה ==
ייבסקילה שוכנת לחוף מערב האגם הפיני. שטח העיר הררי ומיוער. 

ברחבי העיר מבנים רבים שתכנן האדריכל הפיני אלוור אלטו. העיר מארחת מדי שנה את ראלי פינלנד, שהוא חלק מאליפות העולם בראלי. בנוסף, קבוצת ההוקי קרח של העיר זכתה בליגת האלופות בעונת 2014/2015 והעפילה לגמר בעונת 2017/2018.

המטה ומפעלים של החברה הפינית פנדה ממוקמים בעיר.

על פי גודל האוכלוסייה בעיר, ממוקמת ייבסקילה במקום השביעי במדינה. בשנת 1940 התגוררו בעיר כ-8,000 תושבים, מאז התפתחה העיר במהירות, ובשנת 2013 התגוררו בה 133,687 תושבים.

== ערים תאומות ==
לייבסקילה שלוש עשרה ערים תאומות:

* 
* 
* 
* 
* 
* 
* 
* 
* 
* 
* 
* 
* 

== קישורים חיצוניים == 

* 
* 

== הערות שוליים ==

קטגוריה:פינלנד: ערים
קטגוריה:יישובים שהוקמו ב-1837
קוקולה

קוקולה (בפינית: Kokkola; בשוודית: Karleby) היא בירת אזור אוסטרובוטניה המרכזית שבמערב פינלנד, ממוקמת לחופי המפרץ הבוטני.

בשנת 2013 התגוררו בעיר 46,714 איש, נתון הממקם את העיר במקום ה-22 בפינלנד. תחום השיפוט של קוקולה 2,730.81 קמ"ר, ממקם אותה במקום ה-25 במדינה. בעיר מתגוררים 84.2% פינים, ו-13.9% פינים שוודים.

== ערים תאומות ==
לקוקולה חמש עשרה ערים תאומות:

== קישורים חיצוניים == 

* 

קטגוריה:פינלנד: ערי חוף
קטגוריה:יישובים שהוקמו ב-1620
קאיאני

קאיאני (בפינית: Kajaani, בשוודית: Kajana) היא בירת אזור קאינו שבמרכז פינלנד.

תחום השיפוט של קאיאני הוא 2,264.01 קמ"ר, שטח העיר עצמה 1,835.07 קמ"ר ו-428.94 קמ"ר מים. העיר ממוקמת לחופי אגם אואולו (Oulujärvi). לפי גודל תחום השיפוט שלה ממוקמת קאיאני במקום ה-33, ולפי מספר תושביה במקום ה-28 במדינה.

== ערים תאומות ==
לקאיאני שש ערים תאומות:
* 
* 
* 
* 
* 
* 

== קישורים חיצוניים == 

* 

== הערות שוליים ==

קטגוריה:פינלנד: ערים
קטגוריה:יישובים שהוקמו ב-1651
תרקוד

תרקוד הוא האלבום ה-15 של הזמר שלמה ארצי שיצא במרץ 1984 בחברת התקליטים הד ארצי. האלבום הוקלט בשנת 1983, באולפני "רולי" בגבעתיים. מהאלבום זה בלטו השירים: "רוב הזמן את אשתי" (מקום שלישי במצעד הפזמונים העברי השנתי של רשת ג' לשנת תשמ"ד ותרקוד (מקום ראשון במצעד הפזמונים העברי השנתי של רשת ג'), בעקבות אלבום זה הוכתר ארצי כזמר השנה של רשת ג' לשנת תשמ"ד.

השיר "מה רצינו להגיד" חודש בעונה ה-10 של תוכנית המציאות "כוכב נולד" וכן בשם "כבר עבר די זמן" באלבומו של ארצי "אהבתיהם".

== רשימת רצועות ==

==משתתפים==
* הפקה אומנותית ומוזיקלית: לואי להב
* עיבודים רמי לוין, פרט ל"ועכשיו לנוע", שעובד על ידי שלמה ארצי ודני רובס
* סינטיסייזרים, פנדר רודס, ופסנתר אקוסטי: רמי לוין
* בס: אוהד אינגר, מיקי שביב
* מכונת תופים אלקטרונית (Linn Drum): לואי להב, יזהר אשדות, רמי לוין, יואב גרא
* כלי הקשה: אלון הלל
* גיטרה חשמלית: גרי אקשטיין
* גיטרה אקוסטית: דני רובס
* סינטיסייזרים (בשיר "ועכשיו לנוע"): שלמה ארצי
* הוקלט באולפני "רולי" - אוגוסט 1983- דצמבר 1983
* טכנאי הקלטה ומיקס: יואב גרא

==קישורים חיצוניים==

קטגוריה:אלבומי 1984
קטגוריה:אלבומי שלמה ארצי
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי פלטינה כפולה ומעלה בישראל
קטגוריה:אלבומי חברת הד ארצי
ניר גייסט

ניר גייסט (נולד ב-18 בספטמבר 1988) הוא יזם ישראלי, מומחה לסייבר ואבטחת מידע. הוא מייסד חברת ניוטרון אבטחת מידע ומנהל טכנולוגיות ראשי (CTO) שלה. בשנת 2005 החל לפתח את טכנולוגיית Paranoid, שהיוותה את הבסיס להקמת החברה.

== ביוגרפיה ==
גייסט נולד בקיבוץ שדה נחום וגדל בו עד גיל 14, אז עברו הוריו להרצליה. בשנת 1994, בהיותו בן 6, הרכיב את המחשב הראשון שלו מגרוטאות שמצא, ובשנת 1997 הקים יחד עם אחיו, עופר גייסט, מעבדת מחשבים שסיפקה שירותי תמיכה ותיקון לחברי הקיבוץ. זמן קצר אחר כך הפכה לחברה לשירותי אחסון לגלישה באינטרנט ושירותי תמיכה טכנית. אז קיבלה את שמה ניוטרון (באנגלית: Nyotron), שמלווה את החברה עד לגלגולה הנוכחי.

בשנת 1998, כשהוא בן 10, החל את לימודיו בטכניון באופן עצמאי, והתמקד בלימודי הנדסה מתארים שונים. באותן שנים נחשב לסטודנט הצעיר בישראל. במקביל, החל לפרוץ לאתרים גדולים, דבר שהוביל אותו לספק שירותי אבטחת מידע לבנקים הגדולים בישראל.

בשנת 2004 הקים את אתר בלקליסט - blacklist, אתר שסייע לגולשים להסיר את עצמם מרשימות תפוצה של ספאמרים (דואר זבל).

בשנת 2005, כשהוא בן 16, סיפק שירותי ייעוץ בנושא אבטחת מידע לחברת מיקרוסופט, שבעקבותיהם הוזמן לייצג את החברה בוועדות הכנסת לנוער בנושא אינטרנט ומדיה. בתקופה זו ייעץ ישירות גם לביל גייטס וסטיב באלמר בענייני אבטחת מידע.. בסוף 2005 החל לפתח את טכנולוגיית Paranoid, ובמקביל פרש מלימודיו בתיכון אלון ברמת השרון, כשהוא בן 17. בשנת 2006 טס עם אחיו לבוקרשט שברומניה, שם השתקע במשך שנתיים ופיתח את אב הטיפוס של Paranoid. עם חזרתו לארץ ב-2008, החל לאתר משקיעים לפיתוח הטכנולוגיה. באותה השנה בנה גייסט תוכנית לימודים לתיכון עירוני י"ד בתל אביב, אשר התמקדה בחינוך והעשרה בתחום אבטחת המידע והאקינג, והועברה על ידי גייסט בעצמו לתלמידי התיכון.

== לקריאה נוספת ==
* ידיעות אחרונות, מוסף ממון 27.6.2013, עמוד 6

== קישורים חיצוניים ==
* 
* [http://www.israelhayom.com/site/newsletter_opinion.php?id=3382 Soft spot: The cyber battlefield] - כתבה מאתר ניר גייסט באתר ישראל היום , 5 בפברואר 2013
* 
* 
* [http://www.jpost.com/National-News/Anonymous-hackers-declare-assault-on-Israel-308753 Anonymous hackers declare assault on Israel] - כתבה באתר ג'רוזלם פוסט , 4 במאי 2013
* [http://www.103.fm/programs/Media.aspx?ZrqvnVq=FKHMDF&c41t4nzVQ=EF הבהלה לאינטרנט] - ראיון קולי באתר 103fm מרץ 2013
* 
* 

==הערות שוליים==

קטגוריה:מייסדי חברות תוכנה ישראלים
קטגוריה:פורבס 30Under30: ישראל
קטגוריה:שדה נחום: אישים
קטגוריה:ישראלים שנולדו ב-1988
ג'ים קלאס הירוז

ג'ים קלאס הירוז (באנגלית: Gym Class Heroes) היא להקת ראפ רוק אמריקאית.

==היסטוריה==
===1997-2001: הקמת הלהקה ואלבום בכורה===
טרווי מקוי פגש את מאט מקגינלי בכיתה ט' בתיכון בניו יורק בו למדו יחד, השניים נפגשו בשיעור התעמלות ומכאן שם הלהקה שפירושו "גיבורי שיעור התעמלות". משנת 1997 הם החלו לשיר וליצור מוזיקה והופיעו במסיבות וימי הולדת. לאחר מכן זכה מקוי בתחרות כישרונות של MTV שהפרס היה להשתתף בקליפ של הראפר Styles P. ב-23 בדצמבר 2001 הוציאה הלהקה את אלבום הבכורה שלה שנקרא "...For the Kids" והופץ בצורה עצמאית.

===2003-2005: אלבום שני===
בשנת 2003 יצאה הלהקה לסיבוב הופעות והחלה להקליט חומרים לאלבום סטודיו שני. במהלך העבודה על האלבום פרש מיילו בונקי מהלהקה והצטרף אליה דישאי לומובה אשר למד באותו זמן באוניברסיטת קורנל בתור המתופף החדש. עוד לפני שיצא האלבום הוא משך את תשומת לבו של פיט ונץ הסולן של להקת פול אאוט בוי אשר החתים את הלהקה בחברת התקליטים שלו. האלבום שנקרא "The Papercut Chronicles" יצא ב-22 בפברואר 2005. חודש לאחר יציאת האלבום יצא הסינגל הראשון ממנו שהיה "Cupid's Chokehold". צולמו וידאו קליפים לסינגלים "Taxi Driver" ו"yes".

===2006-2007: אלבום שלישי===
אלבום הסטודיו השלישי של הלהקה נקרא "As Cruel as School Children" ויצא ב-25 ביולי 2006. ב-28 באוגוסט יצא הסינגל הראשון שהיה "The Queen and I". אחריו יצא הסינגל "New Friend Request" והסינגל השלישי מהאלבום היה "Cupid's Chokehold" שיצא שוב באלבום זה. באותו זמן הלהקה זכתה לחשיפה גם בעקבות השתתפותו של מקוי בסינגל של להקת קוברה סטארשיפ. הסינגל הרביעי מהאלבום יצא ב-11 במאי 2007 והיה "Shoot Down the Stars". הסינגל החמישי והאחרון מהאלבום היה "Clothes Off!!" שיצא ב-27 ביולי.

===2008: אלבום רביעי===
לאחר סיבוב הופעות של 7 שבועות ברחבי אמריקה החלה הלהקה להקליט חומרים לאלבום חדש. האלבום כלל שיתופי פעולה עם אומנים כמו דריל היל, The-Dream, אסטל ובאסטה ריימס. ב-13 ביולי 2008 יצא הסינגל הראשון מהאלבום שהיה "Peace Sign/Index Down". לאחר מכן יצא הסינגל השני שהיה "Cookie Jar" אשר זכה להצלחה רבה. האלבום שנקרא "The Quilt" יצא ב-9 בספטמבר 2008 ונכנס למקום ה-14 במצעד הבילבורד עם מכירות של 30 אלף עותקים בשבוע הראשון ליציאתו. ב-1 בדצמבר יצא הסינגל השלישי והאחרון מהאלבום שהיה "Guilty as Charged".

===2009-2011: פרויקטים שונים===
בשנת 2009 רצה מקוי לפתוח בקריירת סולו והחל לעבוד על אלבום בכורה שנקרא "Lazarus". הסינגל הראשון ממנו היה שיתוף פעולה עם ברונו מארס בשיר "Billionaire". מקוי הופיע גם בשיר "Higher" של טאיו קרוז.

===2011-הווה: אלבום חמישי===
ב-15 בנובמבר 2011 הוציאה הלהקה את אלבום הסטודיו החמישי שלה שהיה אלבום המשך לאלבום הבכורה ונקרא "The Papercut Chronicles II". הסינגל הראשון מהאלבום היה שיתוף פעולה עם אדם לוין שנקרא "Stereo Hearts" ויצא ב-30 במאי 2011. השיר זכה להצלחה רבה והגיע לראשי המצעדים במספר מדינות וישראל בתוכן. הסינגל השני יצא ב-31 באוקטובר והיה שיתוף פעולה עם הזמרת ניאון היטץ' בשיר "Ass Back Home". לאחר מכן יצא הסינגל "The Fighter" שהיה שיתוף פעולה עם ראיין טדר שיצא ב-31 במאי 2012. ב-27 באוגוסט יצא הקליפ לשיר "Martyrial Girl$".

==דיסקוגרפיה==
* 2001: ...For the Kids
* 2005: The Papercut Chronicles
* 2006: As Cruel as School Children
* 2008: The Quilt
* 2011: The Papercut Chronicles II

==קישורים חיצוניים==

* 

קטגוריה:להקות בנים
קטגוריה:להקות רוק אמריקאיות
קטגוריה:זוכי פרס בחירת הנוער
סיפאקה מעוטרת

סיפאקה מעוטרת (שם מדעי: Propithecus diadema) הוא מין בסכנת הכחדה של למור מהסוג סיפאקה, החי ביערות גשם במזרח מדגסקר. זהו מין הלמור הגדול ביותר. אורך זכר בוגר הוא 105 ס"מ, כשחצי ממנו הוא אורך הזנב. הסיפאקה המעוטרת התפתחה באופן עצמאי כ-55 מיליון שנים (מדגסקר הופרדה מאפריקה לפני כ-90 מיליון שנים). הסיפאקה נקרא במלגשית סימפונה, סימפוני ואנקומבה ג'ובי.

הסיפאקה המעוטרת נבדלת מרוב מיני הלמור על ידי גודלה ועל ידי הסימונים השונים על גופה. גופה של הסיפאקה בצבע אפור, ורגליה בצבע זהוב. עיניה הן בצבע חום-אדמדם, והפרווה על פניו היא בצבעים שונים, מלבן לאפור ועד שחור. גבה בצבע אפור. כפות ידיה ורגליה בצבע שחור, כשזרועותיה ורגליה בצבע זהבהב.

תחום-התפוצה של הסיפאקה המעוטרת הוא אחד מתחומי-התפוצה הכי גדולים בסוג סיפאקה, למרות שמיפוי סופי של האזור לא נעשה. הסיפאקה המעוטרת בדרך-כלל חיה ברום של 200–800 מטרים מעל פני הים, ביערות שפלה, וברום של 800–1,550 מטרים מעל פני הים בחלק מהיערות שבהם היא נחקרה. כמו כל המינים של הלמורים, הסיפאקה התפתחה באופן עצמאי באי מדגסקר, בנפרד משאר המינים האפריקאיים.

נראו תצפיות חריגות של הסיפאקה המעוטרת בדרום-מרכז מדגסקר. הפרטים שנמצאו היו בצבעים שונים מהאוכלוסייה הצפון-מזרחית, כולל תצפית אחת לפחות של סיפאקה מעוטרת שחורה כולה. תוצאות ניתוחי DNA שנעשו לפרטים אלה לא הביאו לתוצאות עקביות שניתן היה להסיק מהן האם להגדיר פרטים חריגים אלו כמין חדש.

סיפאקה מעוטרת בדרך-כלל נצפית בקבוצות של 2–10 פרטים, שעשויות לכלול זכרים רבים ונקבות רבות. כל קבוצה מגינה על תחום של 250–500 דונם על ידי סימון ריח טריטוריאלי. למרות שהסיפאקה המעוטרת נלחמת בחירוף נפש על נחלתה עם סיפאקות מעוטרות אחרות, היא חולקת את נחלתה עם מינים אחרים של למורים. הסיפאקה המעוטרת הולכת כל יום מרחק של כ-1.6 ק"מ על מנת לחפש מזון. הסיפאקה אוכלת כל יום פירות מכ-25 מינים, וניזונה גם מפרחים, זרעים ועלים ממינים שמשתנים לפי העונה.

הסיפאקה המעוטרת היא מאוד אתלטית, ומסוגלת לקפוץ במהירות של כ-30 קמ"ש. זהו מין שוכן-עצים, שנראה מעט מאוד על הקרקע. הסיפאקה המעוטרת משמיעה קריאת אזהרה מתי שהיא מבחינה בטורף. טורפיה היבשתיים היחידים של הסיפאקה הם התנין והפוסה.

הזכר מגיע לבגרות מינית בגיל שנתיים עד שלוש שנים. ההזדווגות מתרחשת בקיץ, ובדרך כלל נולד צאצא אחד לכל נקבה לשנה.

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אדוארד טרנר בנט
קטגוריה:אינדריים
קטגוריה:בעלי חיים שתוארו ב-1832
קטגוריה:יונקים ביערות הגשם של מדגסקר
שטח-ראש הודי

שְׁטַח-רֹאשׁ הָדִּי (שם מדעי: Platycephalus indicus) הוא דג קרקעית ממשפחת השטח-ראשיים, שתפוצתו הטבעית באוקיינוס ההודי. הדג פלש באמצעות תעלת סואץ לים התיכון, והתגלה בו לראשונה בשנת 1953 בחופי ישראל. דג זה הוא קרובו לסוג של שטח-ראש בסנסי.

שטח-ראש הודי הוא שוכן קרקעית, על חול או בוצה, בסמוך לשוניות באקלים סובטרופי. מין זה הוא טורף האורב לטרפו ממקום מחבואו בחול, וניזון בעיקר מדגים וחסרי חוליות. אורכו הנפוץ של הדג נע בין 30-50 ס"מ ואורכו המקסימלי מגיע עד 70 ס"מ.

בשלבים מוקדמים של חייו ישהה השטח-ראש הודי בשפכי נהרות ובמים מתוקים בלהקות. שטח-ראש הודי נדוג באופן מסחרי בכל תפוצתו הטבעית על ידי מכמורתנים. המכמורתן יאתר את הדג עד עומק 30 מטר, אולם לכידות נפוצות יותר בעומקים הרדודים מ-15 מטר. הדג משמש כמקור מזון ונעשה בו שימוש ברפואה עממית בסין. עקב הידרדרות איכות המים המתוקים באזורי תפוצתו הטבעיים של הדג, ישנו חשש מסוים לאזורי הרבייה של המין. ביצי הדג הם פלגיים (נסחפים בזרמי המים).

==תפוצה==
תפוצת הדג באוקיינוס ההודי; בים האדום, במזרח אפריקה ועד הפיליפינים, בצפון עד דרום יפן וקוריאה, ודרום עד צפון אוסטרליה. לדג תפוצה נרחבת במזרח האוקיינוס ההודי מבנגל ועד מפרץ תאילנד.

שטח-ראש הודי הוא דג פולש בים התיכון, אליו הגיע דרך תעלת סואץ באמצעות תהליך שנקרא הגירה לספסית. הדג התגלה לראשונה בים התיכון בשנת 1953 בחופי ישראל על ידי החוקר הישראלי דור בן טוביה. במצרים זוהה לראשונה בשנת 1963, ובלבנון בשנת 1977. כיום הדג נדיר יחסית בים התיכון.

<gallery>
Platycephalus indicus, Taiwan.JPG|שטח-ראש הודי, נלכד בטאיוואן
Platycephalus indicus Pakistan 1.jpg|שטח-ראש הודי, נלכד בפקיסטן
</gallery>

==קישורים חיצוניים==

* [http://www.israelfishingforum.co.il/community.php?topic=105053.0 תיעוד לכידה בישראל, ותמונות של שטח-ראש הודי] - פורום הדיג הישראלי.
* [http://www.ciesm.org/atlas/Platycephalusindicus.php Platycephalus indicus] מאתר הוועדה המדעית לים התיכון 
* [http://www.iucnredlist.org/details/155105/0 Platycephalus indicus] מאתר IUCN 

== הערות שוליים ==

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:שטח-ראשיים
קטגוריה:מיני בעלי חיים פולשים בישראל
קטגוריה:דגי ים בהודו
אורוון

אורוון המכונה גם בשם "ללית" היא דמות בדיונית המופיעה בלגנדריום של ג'.ר.ר. טולקין. בת הורין תליון ומורוון אלדוון ואחות טורין טורמבר. אורוון חיה בדור לומין לקראת סוף העידן הראשון.

== חייה ==
אורוון נולדה בדור לומין לאביה הורין תליון ולאמה מורוון אלדוון כשנתיים לאחר הולדתו של אחיה הבכור - טורין, ואחת עשרה שנים לאחר דגור ברגולך. צהוב היה שערה ובהירות היו עיניה וקולה התרונן בצחוק עת רצה במשחקיה בשדות. כל אנשי אביה אהבו אותה מאוד ומשום צחוקה כינו אותה בשם "ללית" שפשרו צחוק, על שם קולו העליז של הנחל העובר ליד בית אביה. 
גם טורין אחיה אהבה מאוד ועת שוטטה בעשב או בין העצים, היה שומר עליה בחשאי. 

מאנגבנד באה מגפה להיתלום והפילה רבים מילדי האדם למשכב. טורין ואחותו אף הם חלו במגפה, אך בעוד שטורין החלים וקם על רגליו, מתה אחותו אורוון והיא בת שלוש במותה.

בעקבות מותה, גבר בטורין רצונו ללחום במורגות' ועושי דברו, וזמן מה לאחר מכן טורין אכן עזב את בית אמו לדוריאת, על מנת לשרת אצל מלך האלפים תינגול.

== ראו גם ==
* ילדי הורין
* טורין טורמבר
* ניינור ניניאל
* הורין תליון
* מורוון אלדוון

קטגוריה:שר הטבעות: דמויות

de:Figuren in Tolkiens Welt#Urwen
simple:Middle-earth characters#Urwen
פרסי המוזיקה היוונית של MAD TV

טקס פרסי המוזיקה היוונית של MAD TV (בקיצור: טקס פרסי המוזיקה היוונית) (באנגלית MAD Video Music Awards, בקיצור MAD VMA) הוא טקס שבו מוענקים פרסי מוזיקה לאמנים יווניים על ידי ערוץ המוזיקה היווני MAD TV. הטקס החל בשנת 2004 ביוזמת MAD TV, שמארגן ומשדר את הטקס כל שנה בחודש יוני. משנת 2011 הטקס נערך בחסות חברת התקשורת וודאפון, לה יש קשרים עסקיים עם MAD TV. בשנים אלה נקרא הטקס MAD Video Music Awards by Vodafone, עם ציון שנת הטקס. 
 
הטקס הוא האירוע המרכזי של MAD TV, ובדומה לטקס פרסי הווידאו קליפים של MTV הוא מלווה בהופעות חיות של מוזיקאים ואמנים ומעניק פרסים לאמנים, בין היתר, עבור וידאו קליפים.

זהו טקס פרסי המוזיקה היחיד ביוון והוא מנוהל על ידי גוף פרטי. זאת לאחר שאירועי "טקס פרסי האריון" מטעם הפדרציה לתקליטים של יוון הופסקו ב-2007.

הזכייה בכל קטגוריה נקבעת באמצעות בחירת קהל הצופים של MAD TV כאשר בכל קטגוריה חמישה מועמדים לזכייה. הבחירות נעשות באתר האינטרנט של הטקס, באתר וודאפון היווני, או על ידי שליחת מסרון. בקטגוריית שיר השנה, שנוספה ב-2013, הקהל בוחר שיר לזכייה מתוך 50 שירים ("Top 50") שנבחרו מראש על ידי "MediaInspector".

קטגוריות שהיו נהוגות בעבר כוללות את "קליפ המוזיקה האלטרנטיבית הטוב ביותר", "מילות השיר הטובות ביותר", "הלחן הטוב ביותר", "הציטוט הטוב ביותר", "בימוי הקליפ הטוב ביותר", "הקליפ האמנתי הטוב ביותר", "הקליפ הסקסי ביותר", ו"שיר השנה של MAD RADIO".

מלבד ב-MAD TV, וב-MAD RADIO ביוון הטקס מועבר בשידור חי גם בקפריסין החל מ-2005, בבולגריה החל מ-2009, ובסטרימינג באתר האינטרנט של MAD TV. בארץ הטקס שודר ב"רדיו כחול יוון" ב-2012.

== קטגוריות הזכייה ==
* קליפ השנה
* קליפ הלאיקו הטוב ביותר
* קליפ הפופ הטוב ביותר
* קליפ הדאנס הטוב ביותר
* קליפ הפופ רוק הטוב ביותר
* קליפ המוזיקה האורבנית הטוב ביותר
* אייקון האופנה בקליפים
* הדואט / שיתוף הפעולה המוזיקלי הטוב ביותר
* ההרכב הטוב ביותר
* האמנית הטובה ביותר
* האמן הטוב ביותר
* האמן החדש הטוב ביותר (תגלית השנה)
* אמן השנה
* אמן השנה של קפריסין
* שיר השנה

== קישורים חיצוניים ==
* 
* 
* עדי בבילה, [http://leylotyavan.co.il/featured/mad-tv-music-awards/ טקס פרסי המוזיקה היוונית בשידור חי], באתר "לילות יוון", ב-17 ביוני 2012
* עדי בבילה, [http://leylotyavan.co.il/featured/mad-vma/ טקס פרסי המוזיקה היוונית, הזוכים!], באתר "לילות יוון", ב-21 ביוני 2012

== הערות שוליים ==

MAD TV
MAD TV
הונדריביה

רובע הדייגים בהונדריביה
הוֹנְדָרִיבְּיָה (בבסקית: Hondarribia, רְדֵדָה) היא עיר השוכנת בצד המערבי של שפך הנהר בּידָסוּאָה בחבל הבסקים שבספרד. בספרדית היא נקראת פואנטרביה (Fuenterrabia). זוהי עיר גבול הבנויה על כף קטן אשר משקיף אל אַנְדָיי שבצרפת, מעברו השני של מפרץ טְשִׁינְגוּדִי. חלקה העתיק של העיר מבוצר ומוקף חומות. בסמוך לה שדה התעופה סן סבסטיאן לטיסות פנים-ארציות. ב־2022 מנתה אוכלוסיית הונדריביה 16,904 נפש.

== היסטוריה ==
לעיר העתיקה המבוצרת, המוכרת יותר בשמה הספרדי 'פואנטרביה', נודעה חשיבות אסטרטגית, וארבע פעמים במהלך תולדותיה הושמה במצור ואף נכבשה: 
* ב-1521 נכבשו העיר והמצודה על ידי צבא ממלכת נאווארה בפיקודו של גיום גופייא, סניור דה בוניבה, אך הושבו בסופו של דבר לידי הספרדים ב-1524.
* ב-1638 צר על העיר צבא צרפתי בן 27,000 חיילים בפיקודו של אנרי, נסיך קונדה. המצור נמשך חודשיים, ובמהלכו ירו החיילים הצרפתיים 16,000 קלעים על חומותיה של פואנטרביה. מן המגינים שרדו 300 איש בלבד, מרביתם נשים וילדים, והעיר חרבה למעשה אך סרבה להיכנע. הספרדים הצליחו בסופו של דבר להדוף את הצבא הפולש ולהציל את העיר, והמאורע נחוג בה מדי שנה ב-8 בספטמבר בתהלוכה הנקראת אלארדֶה.
* ב-1719, במהלך מלחמת הברית המרובעת, שוב הותקפה העיר.
* ב-1792 כבש צבא צרפת המהפכנית את העיר אחרי שהצליח להבקיע את חומותיה, ואחר כך פוצץ את קטע החומה הפונה לעבר צרפת. חתימת שלום בזל ב-1795 הצילה את הביצורים האחרים מגורל דומה. 

==קישורים חיצוניים==

* 

קטגוריה:חבל הבסקים: ערים
קטגוריה:יישובים שהוקמו במאה ה-13
פירוק המנזרים באנגליה

חורבות [[מנזר גלסטונברי, שפורק ב-1539 לאחר הוצאתו להורג של אב המנזר באשמת בגידה]]
פירוק המנזרים באנגליה (באנגלית: Dissolution of the Monasteries) הוא השם שניתן במחקר ההיסטורי המודרני לסדרת צעדים מנהלתיים וחוקתיים שנקט המלך הנרי השמיני בין השנים 1536–1541, במסגרת הרפורמציה באנגליה. באמצעותם השתלט המלך על רכוש הכנסייה ואדמות המנזרים באנגליה. הנרי השמיני פירק את מגוון המוסדות שחיו בהם קהילות דתיות באנגליה, ויילס ואירלנד. הוא העמיד את רכושם ונכסיהם למכירה לבני האצולה, החצרנים ובעלי האחוזות שתמכו בו.

הנרי השמיני שאב את הסמכות החוקית למעשים אלו מ"חוק העליונות הראשון", אשר אושר על ידי הפרלמנט ב-1534; החוק העניק לו את ראשות הכנסייה באנגליה וניתק אותה ממרותו של האפיפיור ברומא. שני חוקים נוספים שאיפשרו זאת הם חוקי פירוק המנזרים שאישר הפרלמנט ב-1536 וב-1539. רק ב-1795 נבנה שוב מנזר ראשון על אדמת אנגליה.

==קישורים חיצוניים==
* 

קטגוריה:אירלנד: היסטוריה
קטגוריה:ויילס: היסטוריה
קטגוריה:הנרי השמיני
קטגוריה:הרפורמציה באנגליה
קטגוריה:הכנסייה האנגליקנית